钦定古今图书集成/方舆汇编/边裔典/第124卷 > 《跂踵国赞》晋·郭璞
## 钦定古今图书集成/方舆汇编/边裔典/第124卷 > 《跂踵国赞》晋·郭璞

厥形虽大，斯脚则企。跳步雀跃，踵不阂地。应德而臻，
款塞归义。

周

### 成王 年大会诸侯于成周山戎入贡

按：《汲冢周书王会解》：“山戎菽。”

〈注〉山戎，东北夷戎。菽，豆药也。

### 平王五十年春鲁侯会戎于潜秋鲁侯及戎盟于唐按春秋隐公二年云云按左传春公会戎于潜修

惠公之好也，戎请盟，公辞。秋，盟于唐。复修戎好也。

====桓王六年北戎侵郑郑伯大败之====按《春秋》不书。按《左传》隐公九年：“北戎侵郑，郑伯御
之，患戎师曰：‘彼徒我车，惧其侵轶我也’。”公子突曰：“使
勇而无刚者尝寇，而速去之。君为三覆以待之。戎轻
而不整，贪而无亲，胜不相让，败不相救。先者见获必
务进，进而遇覆必速奔，后者不救，则无继矣，乃可以
逞。”从之。戎人之前遇覆者奔，祝聃逐之，衷戎师，前后
击之，尽殪，戎师大奔。“十一月甲寅，郑人大败戎师。”
《桓王》十年“秋九月，鲁及戎盟于唐。”

按《春秋》桓公二年云云。按《左传》，“修旧好也。”

### 惠王元年夏鲁侯追戎于济西

按《春秋庄公十八年》云云。按《左传》“夏，公追戎于济
西。”不言其来，讳之也。按《公羊传》，此未有言伐者，其
言追何？大其为中国追也。

惠王三年冬齐人伐戎。

按《春秋》庄公二十年云云。

惠王七年冬，戎侵曹，曹羁出奔陈。

按《春秋庄公二十四年》云云。按《左氏》无传。按《公
羊传》，曹羁者何？曹大夫也。曹无大夫，此何以书？贤也。
何贤乎曹羁？戎将侵曹，曹羁谏曰：“‘戎众以无义，君请
勿自敌也’。曹伯曰：‘不可’。”三谏不从，遂去之。故君子以
为得君臣之义也。

惠王九年春，鲁侯伐戎。

按《春秋》庄公二十六年云云。

惠王十三年冬，齐侯、鲁侯遇于鲁济。齐人伐山戎
按《春秋》庄公三十年云云。按《左传》冬遇于鲁济，谋
山戎也。以其病燕故也。

惠王十四年夏六月，齐侯献戎捷于鲁。

按《春秋》庄公三十一年云云。按《左传》：“夏六月，齐侯
来献戎捷，非礼也。凡诸侯有四夷之功则献于王，王
以警于夷，中国则否，诸侯不相遗俘。”

### 襄王二年夏齐侯许男伐北戎

按：《春秋》僖公十年云云。

### 灵王三年冬晋侯使魏绛盟于诸戎

按《春秋》不书。按《左传》：襄公四年：冬，无终子嘉父使
孟乐如晋，因魏庄子纳虎豹之皮，以请和诸戎。晋侯
曰：“‘戎狄无亲而贪，不如伐之’。魏绛曰：‘诸侯新服，陈新
来和，将观于我。我德则睦，否则携贰。劳师于戎，而楚
伐陈，必弗能救，是弃陈也，诸华必叛。获戎失华，无乃
不可乎’？”《夏训》有之曰：“‘有穷后羿’。公曰：‘后羿何如’？”〈怪其言不
次故问之〉对曰：“昔有夏之方衰也，后羿自鉏迁于穷石，因
夏民以代夏政。恃其射也，不修民事，而淫于原兽。弃
武罗、伯因、熊髡、尨圉而用寒浞。寒浞，伯明氏之谗子
弟也。伯明后寒弃之，夷羿收之，信而使之，以为己相。
浞行媚于内，而施赂于外，愚弄其民而虞羿于田，树
之诈慝，以取其国家，外内咸服。羿犹不悛，将归自田，
家众”杀而亨之，以食其子。其子不忍食诸，死于穷门。
靡奔有鬲氏。浞因羿室，生浇及豷，恃其谗慝诈伪，而
不德于民，使浇用师，灭斟灌及斟寻氏，处浇于过，处
豷于戈。靡自有鬲氏收二国之烬，以灭浞而立少康。
少康灭浇于过，后杼灭豷于戈，有穷由是遂亡，失人
故也。昔周辛甲之为大史也，命百官官，箴王阙于《虞
人》之箴曰：“芒芒禹迹，画为九州，经启九道。民有寝庙，
兽有茂草，各有攸处，德用不扰。在帝夷羿，冒于原兽，
忘其国恤，而思其麀牡。武不可重，用不恢于夏家。兽
臣司原，敢告仆夫。《虞箴》如是，可不惩乎？”于是晋侯好
田，故魏绛及之。公曰：“然则莫如和戎乎？”对曰：“和戎有
五利焉：戎狄荐居，贵货易土，土可贾焉，一也。边鄙不
耸，民狎其野，穑人成功，二也。戎狄事晋，四邻振动，诸
侯威怀，三也。以德绥戎，师徒不勤，甲兵不顿，四也。鉴
于后羿而用德，度远至迩安，五也。君其图之！”公说。使
魏绛盟诸戎，修民事，田以时。〈又〉襄公十一年，郑人赂
晋侯以师悝、师触、师蠲、歌锺二肆，及其镈磬，女乐二
八。晋侯以乐之半赐魏绛，曰：“子教寡人和诸戎狄，以
正诸华，八年之中，九合诸侯，如乐之和，无所不谐，请
与子乐之。”辞曰：“夫和戎狄，国之福也。八年之中，九合
诸侯，诸侯无慝，君之灵也。二三子之劳也，臣何力之
有焉，抑臣愿君安其乐而思其终也。”